
Aprobat
 Manager                                             

FIȘA POSTULUI

COMPARTIMENT PRIMIRI URGENȚE

NUME: 

PRENUME: 

DENUMIREA POSTULUI: Medic specialist/primar medicină de urgență
COD COR 
COMPARTIMENT:compartiment primiri urgențe 
SFERA DE RELATII: 

a) de subordonare: medic șef,
b) de colaborare: medici, director financiar-contabil, șef serviciu administrativ,  farmacist

c) are in subordine: asistentele medicale, infirmierele din cadrul compartimentului
NIVELUL POSTULUI: de executie

PREGATIRE PROFESIONALA:

a) de baza: superioară de lungă durată
b) de specialitate: 

EXPERIENTĂ :  
CURSURI ȘI CALIFICĂRI: calificare medicală superioară; 

educatie medicala continuă prin cursuri acreditate de CMR 

Scopul postului:Personalul din cadrul CPU are obligaţia de a asigura asistenţa medicală de urgenţă pacientului aflat în stare critică, în limita competenţelor şi a pregătirii, fiind obligatorie apelarea din timp a specialiştilor aflaţi de gardă în spital sau la domiciliu, în situaţiile care necesită implicarea lor în acordarea asistenţei medicale de urgenţă şi eventual a tratamentului definitiv, după caz. În cazurile în care pacientul necesită transfer de urgenţă la un spital cu grad de competenţă mai înalt, personalul din cadrul CPU are obligaţia să iniţieze procedurile de transfer interclinic, în conformitate cu prevederile legale în vigoare
CLAUZA DE CONFIDENTIALITATE: 

1. Salariatul se angajează să nu discute cu persoane din afara spitalului sau cu persoane din cadrul spitalului care nu sunt in executarea sarcinilor de serviciu informații confidențiale referitoare la situatia spitalului in a caror posesie intra.

 2. Salariatul se obliga sa respecte confidentialitatea informatiilor mai sus mentionate pe toata durata contractului individual de munca incheiat intre persoana sa si spital, iar in cazul parasirii serviciului prin desfacerea contractului individual de munca, detasare sau demisie, orice declaratie publica cu referire la fostul loc de munca este atacabila. 

3. Nerespectarea acestei clauze de catre angajat atrage obligatia de a plati daune interese. 

ATRIBUȚII GENERALE:

1. consultații de specialitate și diagnosticare a pacientilor;
2. de a respecta normele de securitate, manipulare şi descărcare  a medicamentelor cu regim special;

3. de a organiza şi desfăşura programul de educaţie pentru sănătate, activităţi de consiliere pentru pacienţi, aparţinători şi diferite categorii profesionale aflate în formare;

4. de a utiliza şi păstra în bune condiţii, echipamentele şi instrumentarul din dotare; de a supraveghea colectarea, depozitarea, transportul și eliminarea finala a materialelor şi instrumentarului  de unică folosinţă utilizat; de a se asigura de depozitarea acestora în vederea distrugerii)

5. de a respecta reglementările în vigoare privind prevenirea, controlul şi combaterea infecţiilor nosocomiale(izoleaza cazul suspect de infecţie nosocomiala; respecta regulile de asepsie şi antisepsie, protocoalele terapeutice şi precauţiunile universale; respecta protocoalele de procedură privind spălarea mâinilor, purtarea măştilor, folosirea echipamentului de protecţie, prelucrarea instrumentarului)
6. de a purta echipamentul corespunzător funcţiei pe care o deţine, în vederea păstrării igienei şi a aspectului estetic personal;

7. de a respecta comportamentul etic faţă de pacienţi, aparţinători şi celelalte persoane cu care colaboreaza

8. de a pastra confidentialitatea asupra datelor personale ale pacientului, precum si asupra datelor privind starea pacientului, rezultatele investigatiilor, diagnosticul, prognosticul, tratamentul, chiar si dupa decesul acestuia. Orice amestec in viata privata, familiala a pacientului este interzis, cu exceptia cazurilor in care această imixtiune influenteaza pozitiv diagnosticul, tratamentul ori îngrijirile acordate si numai cu consimtamantul pacientului; sunt considerate exceptii cazurile în care pacientul reprezinta pericol pentru sine sau pentru sanatatea publica;

9. de a respecta secretul profesional;

10. de a respecta programul de lucru şi regulamentul intern;

11. de a folosi un limbaj politicos fata de pacienţi, vizitatori şi însoţitori;
12. de a actiona într-un climat de liniste care sa asigure confort psihic pacientilor, evitand pe cat posibil, orice disconfort fonic (prin ton ridicat, zgomote ale utilajelor si dispozitivelor cu care isi desfasoara activitate) cu preponderenta in perioadele destinate odihnei pacientilor
13. de a se comporta cu pacientii si apartinatorii acestora intr-o maniera care sa excluda orice posibilitate de interpretare din partea acestora ca se dorește  sau se urmarește o remunerare a actului medical și de ingrijire, alta decat cea prevazuta de actele normative în vigoare, respectiv decat salariul obtinut pe statul de plata.

14. răspunde disciplinar, contraventional si/sau penal pentru nerespectarea normelor legale în vigoare;

15.  isi insuseste si respecta standardele privind calitatea în utilizarea și generarea bazei de date in sistemul informatic;

16. are autoritate si flexibilitate în legatura cu realizarea atributiilor proprii de serviciu in conditiile respectarii normelor legale in vigoare;

17. sarcinile, responsabilitătile si drepturile nefiind limitative, fisa postului se va completa ori de cate ori este nevoie in functie de reglementarile care apar în legislatie.

18.  deciziile şi hotărârile cu caracter medical vor fi luate avându-se în vedere interesul şi drepturile pacientului, principiile medicale general acceptate, nediscriminarea între pacienţi, respectarea demnităţii umane, principiile eticii şi deontologiei medicale, grija faţă de sănătatea pacientului şi sănătatea publică.

19. îndeplineşte orice alte sarcini stabilite de şeful de secţie şi conducerea spitalului.
20. răspunde de respectarea deciziilor, a prevederilor cuprinse în: fişa  postului, ROF, RI.

ATRIBUTII SPECIFICE:

* răspunde de îndeplinirea promptă şi corectă a sarcinilor de muncă;

* răspunde de calitatea activităţii pe care o desfăşoară în serviciu, de respectarea normelor de protecţie a muncii, precum şi a normelor etice şi deontologice;

* răspunde de respectarea deciziilor, a prevederilor din fişa postului, precum şi a regulamentului de funcţionare;

* răspunde de informarea corectă şi promptă a medicului responsabil de gardă, a medicului-şef sau a locţiitorului acestuia asupra tuturor problemelor ivite în timpul gărzii şi care au influenţă asupra derulării normale a activităţii, inclusiv cele legate de personal, indiferent dacă aceste probleme au fost rezolvate sau nu;

* îşi exercită profesia de medic în mod responsabil şi conform pregătirii profesionale;

* primeşte, împreună cu medicul responsabil de gardă, bolnavul în camera de reanimare sau la intrarea în CPU, îl asistă pe acesta în acordarea îngrijirilor medicale şi în supravegherea bolnavului până la stabilizarea lui, mutarea lui din camera de reanimare sau internarea acestuia; îl însoţeşte pe pacient până la secţia unde va fi investigat sau internat;

* primeşte pacienţii în celelalte sectoare ale CPU, îi evaluează, recomandă investigaţiile şi tratamentul, asigură anunţarea specialiştilor. Decizia medicului poate fi contramandată de medicul responsabil de tură şi de medicul-şef al CPU sau de locţiitorul acestuia;

* ajută la organizarea transportului pacienţilor şi îi însoţeşte în caz de nevoie;

* efectuează împreună cu medicul responsabil de tură vizita periodică, la intervale de maximum 3 ore, la toţi pacienţii din CPU, reevaluează starea lor şi adaptează conduita terapeutică conform indicaţiilor medicului responsabil de tură şi ale specialiştilor din spital;

* informează permanent aparţinătorii pacientului despre starea acestuia şi manevrele ce se efectuează;

* completează, împreună cu restul medicilor de gardă, fişele pacienţilor aflaţi în CPU şi completează toate formularele necesare, în scris sau pe calculator;

* asigură consultanţă la Dispeceratul 112, ajută la primirea şi triajul apelurilor şi informează medicul responsabil de tură despre situaţiile deosebite ivite, solicitând sprijin în cazul în care este nevoie;

* respectă regulamentul de funcţionare al CPU şi, după caz, al SMURD şi asigură respectarea acestuia de către restul personalului de gardă;

* respectă deciziile luate în cadrul serviciului de către medicul-şef sau locţiitorul acestuia şi asigură îndeplinirea acestora de către restul personalului de gardă aflat în subordine;

* poartă permanent pagerul sau orice alt mijloc de comunicaţie alocat, păstrându-l în stare de funcţionare;

* anunţă în permanenţă starea de indisponibilitate responsabilului cu mobilizarea personalului cu minimum 24 de ore înainte (excepţie fac situaţiile deosebite ivite, cum ar fi un deces în familie, îmbolnăviri etc.);

* respectă drepturile pacientului conform prevederilor OMS şi altor prevederi legale în vigoare;

* respectă confidenţialitatea tuturor aspectelor legate de locul de muncă, indiferent de natura acestora, iar în cazul părăsirii serviciului prin desfacerea contractului de muncă, transfer, detaşare sau demisie, orice declaraţie publică cu referire la fostul loc de muncă este atacabilă din punct de vedere juridic;

* îndeplineşte orice alte sarcini stabilite de conducerea spitalului şi/sau a  CPU;

* efectuează, după caz, gărzi în cadrul SMURD, unde are următoarele sarcini suplimentare:

- conduce echipajul de intervenţie şi coordonează activitatea acestuia la locul intervenţiei sau asistă medicul responsabil de tură din echipă;

- evaluează primar şi secundar pacientul/pacienţii şi aplică tratamentul necesar în vederea stabilizării acestuia/acestora;

- asistă la operaţiunile speciale de salvare, cum ar fi descarcerarea, asigurând pe parcursul acestor operaţiuni asistenţa medicală necesară pacientului sau pacienţilor;

- însoţeşte pacientul în timpul transportului până la spital;

- în caz de necesitate, predă îngrijirea pacientului în timpul transportului echipajului propriu sau unui echipaj al serviciului de ambulanţă, în vederea efectuării unei alte intervenţii. Decizia de a preda pacientul înaintea sosirii la spital se ia evaluând starea pacientului transportat şi noul incident la care este solicitat medicul;

- monitorizează comunicaţiile radio în timpul gărzii, inclusiv în timpul intervenţiilor. Are în dotare un telefon mobil pe care îl păstrează deschis pe tot parcursul gărzii;

- asigură informarea dispeceratului despre etapa în care se află echipajul de intervenţie şi despre posibilitatea preluării altor solicitări;

- inspectează echipamentul la intrarea în gardă, asigurându-se că acesta se află în stare de funcţionare, şi predă echipamentul la ieşirea din gardă. Informează medicul responsabil de gardă despre problemele deosebite ivite în timpul gărzii, precum şi despre defecţiunile sau pierderile de aparate ori materiale;

- inspectează medicamentele aflate în dotare şi se asigură asupra valabilităţii termenului de garanţie al acestora;

- poartă uniforma şi gradele alocate în timpul gărzii şi se asigură că echipajul poartă uniformele şi gradele alocate şi deţine echipament de protecţie adecvat (încălţăminte etc);

- respectă regulamentul de funcţionare al SMURD şi asigură respectarea acestuia de către restul echipajului de intervenţie;

- completează, semnează şi parafează o fişă de intervenţie pentru fiecare pacient, în două exemplare. Unul dintre cele două exemplare este predat colegului din UPU sau din spitalul care primeşte pacientul;

- predă pacientul colegului din UPU sau din spitalul care primeşte pacientul, explicându-i tot ce s-a efectuat şi datele anamnestice, inclusiv evoluţia pe parcursul transportului;

- asistă la activitatea din cadrul UPU în cazul în care se află de gardă pe autospeciala rapidă de intervenţie a medicului de urgenţă;

- îndeplineşte orice alte sarcini stabilite de medicul-şef sau de inspectorul-şef în activităţile din cadrul SMURD.
Atribuțiile medicului  în activitatea de supraveghere, prevenire şi limitare a infecţiilor asociate asistenţei medicale, conform OMS 1101/2016:
 - protejarea propriilor pacienţi de alţi pacienţi infectaţi sau de personalul care poate fi infectat, cu respectarea ghidului de izolare elaborat de serviciul/compartimentul de prevenire a infecţiilor asociate asistenţei medicale;
- aplicarea procedurilor şi protocoalelor implementate de serviciul/compartimentul de prevenire a infecţiilor asociate asistenţei medicale;
- obţinerea specimenelor microbiologice necesare atunci când o infecţie este prezentă sau suspectă, în conformitate cu protocolul de diagnostic şi cu definiţiile de caz şi înainte de iniţierea tratamentului antibiotic;
- răspunde de depistarea şi raportarea la timp a infecţiilor asociate asistenţei medicale;
- consilierea pacienţilor, vizitatorilor şi a personalului în legătură cu procedurile de prevenire a transmiterii infecţiilor;
- instituirea tratamentului adecvat pentru infecţiile pe care le au ei înşişi şi implementarea măsurilor instituite de serviciul/compartimentul de prevenire a infecţiilor asociate asistenţei medicale pentru a preveni transmiterea acestor infecţii altor persoane, în special pacienţilor;
- solicitarea consultului de boli infecţioase în situaţiile în care consideră necesar şi/sau conform ghidurilor/protocoalelor locale, cu respectarea politicii de utilizare a antibioticelor, implementată în unitatea sanitară;
- respectă procedura de declarare a infecţiilor asociate asistenţei medicale elaborată de serviciul/compartimentul de prevenire a infecţiilor asociate îngrijirilor medicale, în conformitate cu legislaţia în vigoare;
- după caz, răspunde de derularea activităţii de screening al pacienţilor în secţii de terapie intensivă şi alte secţii cu risc pentru depistarea colonizărilor/infecţiilor cu germeni multiplurezistenţi, în conformitate cu prevederile programului naţional de supraveghere şi control al infecţiilor asociate asistenţei medicale şi monitorizare a utilizării antibioticelor şi a antibioticorezistenţei;
- comunică infecţia/portajul de germeni importanţi epidemiologic la transferul pacienţilor săi în altă secţie/altă unitate medicală.

In domeniul managementului calităţii serviciilor medicale
- să cunoască şi să respecte documentele Sistemului de Management al Calitatii aplicabile în activitatea depusă

- să participe activ la realizarea obiectivelor generale de calitate stabilite de managementul de calitate şi a obiectivelor specifice locului de muncă.
OBLIGAŢII PE LINIA SSM

- să desfăşoare activitatea în aşa fel încât să nu expună la pericol de accidentare sau                îmbolnăvire profesională atât persoana proprie cât şi pe celelalte persoane participante la procesul de muncă;

- să verifice starea tehnică a mijloacelor tehnice (uneltelor, sculelor) cu care se lucrează;

- să nu înceapă lucrului fără luarea tuturor măsurilor de securitate a muncii;

- să participe la instruirea pe linia protecţiei muncii;

- sa comunice imediat sefilor ierarhici si/sau cu persoana desemnata orice situatie de munca despre care au motive intemeiate sa o considere un pericol pentru securitatea si sanatatea lucratorilor, precum si orice deficienta a  sistemelor de protectie;

- îsi însușește si respectă  normele de securitate si sanatate in munca prevazute în Legea nr. 319/ 2006, cu modificarile și completarile ulterioare, normele de aplicare a acesteia;

- îsi însușește si respecta prevederile Legii nr. 307/2006 privind apararea impotriva incendiilor ;

- sa nu consume bauturi alcoolice sau substante și medicamente cu efect similar, ori să faciliteze săvârșirea acestor fapte în timpul programului de lucru;

Atribuții privind protecția datelor cu caracter personal:
-să păstreze in conditii stricte parolele si mijloacele tehnice de acces la datele cu caracter personal pe care le prelucrează in virtutea atribuțiilor sale de serviciu;
-să interzică in mod efectiv si să impiedice accesul oricărui alt salariat la canalele de accesare a datelor personale disponibile pe computerul spitalului cu ajutorul căruia iși desfășoară activitatea;
-să manipuleze datele cu caracter personal stocate pe suport fizic la care are acces cu cea mai mare precauție, atât in ce priveste conservarea suporturilor, cât si in ce priveste depunerea lor in locurile si in condițiile stabilite in procedurile de lucru;
-să nu divulge si să nu permită nimănui să ia cunostință de parolele si mijloacele tehnice de acces in sistemele informatice pe care le utilizează in desfasurarea atributiilor de serviciu;
-să nu divulge datele cu caracter personal la care are acces, atât in mod nemijlocit cât si, eventual, in mod mediat, cu exceptia situatiilor in care comunicarea datelor cu caracter personal se regăseste in atribuțiile sale de serviciu sau a fost autorizată de către superiorul sau ierarhic;
-să nu copieze pe suport fizic niciun fel de date cu caracter personal disponibile in sistemele informatice ale societății, cu excepția situațiilor in care această activitate se regăseste in atribuțiile sale de serviciu sau a fost autorizată de către superiorul sau ierarhic;
-să nu transmita pe suport informatic si nici pe un altfel de suport date cu caracter personal către sisteme informatice care nu se afla sub controlul spitalului sau care sunt accesibile in afara spitalului.

TERNENI ȘI CONDIȚII

Anexă la Contractul individual de muncă nr. _______ din _______________
Condiţii privind sănătatea şi securitatea în muncă potrivit Legii nr.319/2006.

Salarizarea şi alte drepturi salariale - Legea-cadru 153 din 2017 coroborat cu OUG 19/2024
Timpul de muncă - 7 ore,în ture ,în funcție de graficul stabilit la nivelul compartimentului.

Înlocuiește și este înlocuit de un alt medic din compartiment.

Protecţia socială a salariaţilor membrii ai sindicatului.

Formarea profesională.

Normative de personal
      Medic șef,                                             Am luat la cunoștință și am primit un exemplar,                                                                                          
   Prezenta Fisa a postului a fost redactata in 2 exemplare originale, câte una pentru fiecare parte       
2
DATA:                               AM LUAT LA CUNOŞTINŢĂ                                     SEMNĂTURA


